
Република Србија
АГЕНЦИЈА ЗА ЛИЦЕНЦИРАЊЕ

СТЕЧАЈНИХ УПРАВНИКА

Б Е О Г Р А Д

На основу члана 99. став 7. Закона о стечају („Сл.гласник РС“ бр. 104/2009, 13/2010 и 83/2014) стечајни дужник Пољопривредно Индустријски Комбинат „Земун“ Д.П. – у стечају, Београд, Батајнички друм 14-ти км, матични број 07042914, кога заступа стечајни управник Агенција за лиценцирање стечајних управника – Центар за стечају, а по пуномоћју повереник Миладин Стаменковић 
ОГЛАШАВА

Издавање у закуп фарме крава и млекаре  и пословно-техничку сарадњу за организовање пољопривредне производње 

Јавним прикупљањем писаних понуда

ПРЕДМЕТ ЗАКУПА:
Тачка 1. Пословно-техничка сарадња за организовање пољопривредне производње 
Пословно-техничка сарадња на обради земљишта погодног за ратарску производњу укупне површине 766 ха, а које се налази у катастарским општинама КО Земун поље у укупној површини од 138 ха, КО Батајница у укупној површини од 136 ха и КО Добановци у укупној површини од 373 ха и КО Угриновци у укупној површини од 119 ха. Предмет пословно-техничке сарадње обухвата земљиште укупне површине 384 хектара почев од момента закључења уговора, а земљиште укупне површине од 382 хектара биће предмет пословно-техничке сарадње након скидања усева ратарске сезоне 2015/2016. године (кукуруза и сунцокрета), а закључно са октобром 2016.године.
Тачка 2. -  Издавање у закуп фарме крава
Фарма крава која на дан објаве огласа укључује сточни фонд од укупно 556 грла и то по категоријама: 285 музних крава, 198 јуница, 36 мушке телади и 37 женске телади; као и залихе хране и лекова, а које стање ће на дан закључења уговора бити утврђено записником од стране заједнички формиране комисије.
Тачка 3. – Издавање у закуп млекаре
Млекара прерадног капацитета 15.000 литара на дан, односно погон за производњу млечних производа  и то: јогурта, павлаке, ситног сира, маслаца и качкаваља, а чија ће спецификација бити утврђена комисијски, записником од стране заједнички формиране комисије приликом закључења уговора. Залихе готових производа у млекари, закупац је дужан да приликом преузимања предмета закупа отукупи,  а чија ће количина бити утврђена комисијски, записником од стране заједнички формиране комисије приликом закључења уговора.
Пословно-техничка сарадња подразумева да стечајни дужник обезбеђује део основних средстава, а што обухвата земљиште погодно за ратарску производњу, надстрешнице (3 надстрешнице), 2 хале за смештај приноса (укупно оквирно 1000 м2), као и учешће у пословима планирања и организовања пољопривредне производње.
Закуп  фарме крава и млекаре стечајни дужник уступа са комплетном опремом и покретним стварима које се употребљавају у процесу производње, као и комплетном механизацијом којом располаже.
УСЛОВИ: 

Право на учешће у поступку издавања у закуп фарме крава и млекаре и пословно-техничку сарадњу за организовање пољопривредне производње јавним прикупљањем писаних понуда имају сва домаћа правна и физичка лица која на дан објављивања огласа:  

· су регистрована за обављање делатности која је предмет пословно-техничке сарадње и закупа (потребно је да су истовремено регистрована за ратарску и за сточарску производњу);

·  у оквиру своје редовне делатности имају фарму која оперативно послује најмање годину дана, рачунајући од дана објаве огласа и која је најмање годину дана регистрована у Министарству пољопривреде РС – Управа за ветерину (потврда Министарства пољопривреде РС-Управе за ветерину); 

· имају уговор са ветеринарском амбулантом или са привредним друштвом које поседује ветеринарску амбуланту, а у којој амбуланти  морају да буду запослена најмање три ветеринара на неодређено време и то најмање у периоду од годину дана рачунајући од дана објаве огласа;

· у последње две године рачунајући од дана објаве огласа нису били у блокади текућег рачуна (потврда НБС);

· у последње две пословне године нису имала губитак - завршни рачуни за 2014. и 2015. годину;

· која немају неизмирених обавеза према стечајном дужнику или спорова са стечајним дужником на дан објаве огласа, а што укључује и сва лица која имају статус повезаних лица са Понуђачем, у смислу одредби Закона о стечају и Закона о привредним друштвима;

· Након добијања профактуре изврше уплату ради откупа документације, у износу од 15.000,00 динара, увећано за ПДВ.  Профактура се може преузети сваког радног дана од дана објављивања огласа у периоду од 09:00 до 15:00 часова, а најкасније до 03.08.2016. године, уз обавезну најаву и претходни договор са повереником стечајног управника;

· Уплате депозит  за учешће у поступку јавног прикупљања понуда  у износу од 2.000.000,00 динара (словима:двамилионадинара) на текући рачун стечајног дужника број 340-11013768-27 који се води код Erste bank Београд, најкасније и закључно са 03.08.2016. године. Уплаћени депозит понуђачу са којим се закључи уговор урачунаће се у закупнину и откупну цену приноса који припада стечајном дужнику. Осталим понуђачима депозит ће бити враћен по истеку рока од 5 дана од дана закључења уговора са изабраним понуђачем;

· Потпишу изјаву о губитку права на повраћај депозита. Изјава чини саставни део откупне докуметације.
Понуђач је у обавези да за све наведене услове достави одговарајуће доказе, у затвореној коверти најкасније 2 радна дана пре дана одржавања поступка јавног прикупљања понуда, а закључно са даном 03.08.2016. године до 15 часова. Докази се достављају на адресу: Агенција за лиценцирање стечајних управника-Центар за стечај, III спрат, канцеларија 313 н/р Ивани Средојевић, Теразије 23, Београд са назнаком „Докази о испуњености квалификационих услова за учешће у поступку јавног прикупљања понуда за издавање фарме крава и млекаре и пословно-техничку сарадњу са стечајним дужником Пољопривредно Индустријски Комбинат „Земун“ Д.П. у стечају“.
Пословно-техничка сарадња за организовање пољопривредне производње, закуп фарме крава и закуп млекаре се уговара на период од 15 месеци, а закључно до 31.10.2017. године, са могућношћу продужетка, а најдуже до уновчења имовине стечјаног дужника која је предмет закупа и пословно-техничке сарадње, односно продаје стечајног дужника као правног лица у смислу одредаба Закона о стечају.
Сва заинтересована лица су дужна да најкасније 2 дана пре дана отварања понуда, а закључно са 03.08.2016. године, уплате у корист стечајног дужника депозит за учешће у поступку јавног прикупљања понуда у износу од 2.000.000,00 динара (словима: двамилиона динара). 
Пословно-техничка сарадња за  тачку 1 обухвата обавезу сауговарача да од стечајног дужника откупи на зелено принос  који стечајном дужнику припада након окончања аграрног циклуса, односно по скидању усева, при чему се као минимално прихватљива количина приноса која припада стечајном дужнику одређује принос у проценту од 25% од укупно оствареног приноса културе која буде засејана на предметном земљишту, а што прерачунато на основу актуелних берзанских цена за културе које су до сада сејане (пшеница и кукуруз) одређује минимално прихватљиву откупну цену, без зарачунатог ПДВ-а, од 17.618.000,00 динара (словима: седамнаестмилионашестоосамнестхиљада динара). 
Минимално прихватљива цена закупа износи 160.000,00 динара (словима: стошездесетхиљададинара) на месечном нивоу за фарму крава и 90.000,00 динара (словима: деведесетхиљададинара) на месечном нивоу за млекару, а што укупно за обе тачке за период за који се уговара закуп износи 3.750.000,00 динара (словима: тримилионаседамстотинапедесетхиљада динара).
Откуп приноса који припада стечајном дужнику из тачке 1 на зелено, у висини уговорене откупне цене увећане за ПДВ и закупнине за тачке 2 и 3  у висини уговорене закупнине увећане за ПДВ, врши се у 6 једнаких месечних рата где прва рата доспева на плаћање у року од 3 дана од дана закључења уговора, а пре увођења сауговарача у предмет пословно-техничке сарадње и закупа.
У случају да првопласирани сауговарач стечајног дужника не изврши уплату прве рате у овом року, уговор са првопласираним понуђачем се аутоматски раскида и стечајни дужник  ће закључити  уговор о пословно-техничкој сарадњи и закупу фарме крава и млекаре  са другопласираним сауговарачем стечајног дужника, а првопласирани сауговарач стечајног дужника губи право на повраћај депозита.
Сауговарач стечајног дужника са којим се закључује уговор о пословно-техничкој сарадњи и закупу фарме крава и млекаре, поред плаћања откупне цене и закупа, дужан је да током трајања уговора о пословно-техничкој сарадњи и закупу редовно измирује све комуналне и друге трошкове који се односе на предмет пословно-техничке сарадње и закупа, а на основу испостављених фактура стечајног дужника за рефундацију трошкова.
Сауговарач стечајног дужника са којим се закључује уговор о пословно-техничкој сарадњи и закупу фарме крава и млекаре  је у обавези да као средство обезбеђења за редовно измирење својих обавеза по основу рефундације трошкова стечајног дужника унапред, на име депозита за редовно измирење обавеза уплати на рачун стечајног дужника новчани износ од укупно 1.500.000,00 динара (словима: једанмилионпетстохиљада динара). У случају да сауговорач стечајног дужника са којим је закључен уговор о пословно-техничкој сарадњи и закупу фарме и млекаре редовно измирује своје обавезе по основну рефундације трошкова стечајног дужника депозит за редовно измирење обавеза ће му бити враћен након истека рока трајања уговора,. У супротном стечајни дужник има право да обавезе које му нису измирене наплати из депозита за редовно измирење обавеза.
Затворене понуде, са назнаком „ПОНУДА ЗА ЗАКЉУЧЕЊЕ УГОВОРА О ЗАКУПУ ФАРМЕ КРАВА И МЛЕКАРЕ И ЗА ПОСЛОВНО-ТЕХНИЧКУ САРАДЊУ НА ПОЉОПРИВРЕДНОМ ЗЕМЉИШТУ ПОЉОПРИВРЕДНО ИНДУСТРИЈСКИ КОМБИНАТ ЗЕМУН Д.П. – У СТЕЧАЈУ  – НЕ ОТВАРАТИ“ доставити најкасније до 11:45 часова дана 05.08.2016. године на адресу: Агенција за лиценцирање стечајних управника-Центар за стечај, III спрат, канцеларија 313, н/р Ивани Средојевић,  Теразије 23, Београд.
У разматрање ће се узети само понуде понуђача који су испунили квалификационе услове и чије су понуде потпуне, уредне и које пристигну на назначену адресу у наведеном року.
Отварање понуда одржаће се дана 05.08.2016. године у 12:00 часова (15 минута по истеку времена за прикупљање понуда) на адреси: Агенција за лиценцирање стечајних управника-Центар за стечај, Теразије 23, Београд у присуству комисије за отварање понуда и представника свих понуђача. Ако отварању понуда присуствује понуђач лично потребно је да исти поседује и пружи на увид доказ о иденититету (важећа лична карта или пасош). У случају да Понуђача заступа овлашћено лице потребно је да исто приложи оригинал пуномоћја (овереног пред судом или јавним бележником) за заступање на отварању писаних понуда. 
Понуда мора да садржи истовремено понуду за све три тачке из огласа, односно да буде исказана  понуђена цена за сваку тачку посебно, као и  укупно понуђена цена. Комисија за отварање понуда на лицу места три пута ће позвати понуђаче да побољшају своје понуде. 
Понуда која не садржи једну од три тачке сматраће се непотпуном и неће се узети у разматрање.
Неблаговремене  и непотпуне понуде неће бити предмет разматрања.
Одбору поверилаца ће бити прослеђена најбоља понуда на разматрање ради давања коначне сагласности за закључење Уговора о пословно-техничкој сарадњи и закупу фарме крава и млекаре, као и понуда другопласираног понуђача.
Стечајни дужник није у обавези да прихвати ни једну од пристиглих понуда и не сноси никакве обавезе према понуђачима.
НАПОМЕНА:

Сауговарач стечајног дужника са којим се закључи уговор преузима обавезу да сноси и сразмерни део пореза на имовину, водни допринос, као и све друге трошкове који настану у вези са имовином која је предмет закупа и пословно-техничке сарадње.

Овлашћено лице повереник Миладин Стаменковић, контакт телефон 060/3727277.

Агенција за лиценцирање стечајних управника
Центар за стечај, Теразије 23, III спрат; тел: 011/30-25-799; факс: 011/30-25-761; e-mail: office@alsu.gov.rs
Агенција за лиценцирање стечајних управника

